OzLabs/hebrew-wiki-articles huggingface dataset:
מה אתה רוצה?

"מה אתה רוצה?" הוא סינגל שהוקלט על ידי הזמרת הישראלית אלה לי להב. השיר יצא לאור ב-15 בנובמבר 2020, על ידי חברת התקליטים טדי הפקות.

== רקע וכתיבה ==
ב-28 באוקטובר 2020 הוכרז כי להב מצלמת קליפ חדש, ונחשף שם השיר ותאריך צאתו. השיר נכתב והולחן על ידי איתי שמעוני והופק על ידי ינון יהל, והוא בסגנון אלקטרופופ.<ref></ref> בשיר פונה הדוברת אל המאהב שלה, שאינו בטוח מה הוא רוצה ממנה, ואף מבצעת חיקוי להתנהגותו בהוק של השיר.

== וידאו קליפ ==
הווידאו קליפ הנלווה לשיר פורסם בערוץ היוטיוב של להב בסמוך לצאת הסינגל עצמו ובוים על ידי רומן בוצ'אצקי, בדומה לקליפ של הלהיט "זוט עני". בתחילת הקליפ, נראית להב מול מחשב של חברת דל, שאף העניקה חסות לקליפ, בתוך חדר אוכל, ומסביבה אנשים הרוקדים לקצב השיר. בהמשך, נראית להב במקומות נוספים, בהם מזרקת מים וסירה. הקליפ מסוגנן בצבע הוורוד.<ref></ref>

נכון לאוגוסט 2023, מונה הצפיות של הקליפ עומד על כ-9.8 מיליון צפיות.

== ביקורת ==
נדב מנוחין מוואלה! NEWS העניק לשיר ביקורת מעורבת, תוך התייחסות למילותיו ולהפקתו, ואמר כי "מה שעושה את השיר הוא כמובן הפזמון המופרך 'מאמי אני לא יודע מה אני רוצה', חיקוי של איזה בן זוג טיפש ומבולבל, במין דיבור סתום, מלווה בגלגול עיניים מתבקש. זה צעד יוצא דופן: קשה להיזכר בשיר מיינסטרים שכלל חיקוי, לפחות בשנים האחרונות". דודי פטימר ממעריב אונליין ציין כי אינו מתחבר לסגנונו המוזיקלי של השיר, אך "קשה להתעלם מהעובדה שהוא מציג פופ חדשני, עכשווי, קשה לעיכול אבל קליט וחמוד ומציג את כל הוייב והדנ"א שלה, ולאותה כנות ואמירה מוזיקלית אישית וייחודית אני יכול להתחבר בקלות". רועי הכהן ממאקו טען כי "הטקסט המשעשע והצלילים הלא שגרתיים עדיין פה כדי לתפוס את האוזן, אבל נדמה שאלה לי מצאה בשיר החדש שלה את נקודת האמצע המושלמת בין הייחודיות שהיא מביאה איתה לבין הנוסחה הבטוחה ללהיט פופ ישראלי מוצלח ומצליח".

== הצלחה ==
השיר צבר כ-89 אלף השמעות ברשת הזרמת המדיה ספוטיפיי תוך כשבוע, והגיע למקום ה-19 במצעד שירי הספוטיפיי השבועי הישראלי.<ref></ref> שבוע לאחר מכן, הגיע השיר בשיאו למקום החמישי, תוך שצבר כ-137,825 השמעות באותו השבוע.<ref></ref> בנוסף, הגיע השיר היישר אל המקום הראשון במצעד השבועי של מדיה פורסט, ואל המקום השני במצעד הרשמי של גלגלצ.

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |מדינה
! scope="col" |תאריך יציאה
! scope="col" |פורמט
! scope="col" |חברת תקליטים
! scope="col" |<abbr>מקור</abbr>
|-
!עולם
|15 בנובמבר 2020
|הזרמת מוזיקה • הורדה דיגיטלית
|טדי הפקות
|<ref></ref>
|}

== קישורים חיצוניים ==

* [https://www.nli.org.il/he/items/NNL_MUSIC_AL997009549276005171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אלה לי להב
קטגוריה:שירים בעברית
קטגוריה:שירי אלקטרופופ
קטגוריה:שירים שנכתבו על ידי איתי שמעוני
קטגוריה:שירים שהופקו על ידי ינון יהל
קטגוריה:וידאו קליפים שבוימו על ידי רומן בוצ'אצקי
קטגוריה:סינגלים שהגיעו למקום הראשון במצעד העברי של מדיה פורסט
קנגנתסיה

קנגנתסיה (שם מדעי: Caenagnathasia; מילולית: "לסת אחרונה מאסיה") הוא סוג של דינוזאור תרופוד ממשפחת הקנגנתיים. הוא חי במשך הטורון שבקרטיקון לפני 90 מיליון שנה מזמננו. הסוג הוגדר ב-1994 בידי החוקר פיליפ קורי והוא כלל מין יחיד - Caenagnathasia martinsoni. המאובנים התגלו באוזבקיסטן והתגלו רק שני ממצאים של הדינוזאור, אשר כללו שרידי לסת תחתונה, חוליות בודדות ועצם ירך.
== מאפיינים ==
דינוזאור זה הזכיר במראהו את האובירפטור ממונגוליה, אך השתייך למשפחה נפרדת והוא נחשב לאחד מראשוני הדינוזאורים במשפחתו, שהתקיימה בקרטיקון העליון. הוא היה קטן ביותר, מבין הקטנים ביותר מהדינוזאורים האובירפטורוזאורים עם גולגולת מוגבהת באורך 7.6 סנטימטרים. אורך הגוף הוערך ב-0.6 מטר ומשקלו ב-1.4 קילוגרם בלבד. הוא היה בעל צוואר ארוך, ראש קטן ומקור נוקשה דומה למקור תוכי שבתוכו שיניים קטנות מעטות בקדמת הלסת. הדינוזאור בדומה לקרוביו היה מכוסה נוצות על גפיו הארוכות.

אורח חייו הזכיר מעט יען או עוף קרקעי אחר ואולי הוא חי בחבורות קטנות לאורך המדבר של אוזבקיסטן. הוא היה אוכל כל שניזון הן מצמחייה והן מטרף קטן כמו חרקים או זוחלים קטנים.

== קישורים חיצוניים ==

קטגוריה:קנגנתיים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1994
הר מישודאגי

הר מישודאגי (באזרית: Mişo dağı, בפרסית: میشوداغی) הוא רכס הרים במחוז מזרח אזרבייג'ן שבאיראן. הוא ממוקם בין הערים תסוג', מרנד, ושבסתר. להר מישודאגי מספר פסגות ובהן: "עלי עלמדאר" (הפסגה הגבוהה ביותר 3,155 מ'), "פלכ", "כוסא-באבא" ו"אוזון ינל". אתר הסקי "יאם" ממוקם למרגלות הגבעות הצפוניות של מישודאגי.

==קישורים חיצוניים==

== הערות שוליים ==

קטגוריה:אטרקציות תיירותיות
קטגוריה:הרים
קטגוריה:מזרח אזרבייג'ן
קומפסוסוכוס

קומפסוסוכוס (שם מדעי: Compsosuchus; מילולית: "תנין יפה") הוא סוג של דינוזאור טורף בן למשפחת הנואזאוריים (במקור השתייך למשפחת האבליזאוריים הקרובה), שחי בהודו של שלהי הקרטיקון לפני 68 עד 66 מיליון שנה ונכחד עם הכחדת הקרטיקון הגדולה. הסוג התגלה בתצורת למטה והוגדר בידי החוקרים פרידריך פון הינה וצ'ארלס אלפרד מטלי ב-1933.

הקומפסוסוכוס היה טורף עם חוליות שהזכירו חוליות אלוזאורוס ובעבר סיווגו אותו לקרוב האלוזאורים, אך בהמשך התברר שהחוליות דומות גם לדינוזאורים אבליזאוריים כמו הקרנוטאורוס. עם זאת חוקרים אחרים רואים בו טקסון מוטל בספק עקב המאובנים הקטועים והדהויים.

==קישורים חיצוניים ==

קטגוריה:נואזאוריים
קטגוריה:דינוזאורים שחיו בקרטיקון עליון בהודו ובמדגסקר
קטגוריה:טקסונים שנויים במחלוקת
אינדוזאורוס

אינדוזאורוס (שם מדעי: Indosaurus; מילולית: לטאה/זוחל הודי) הוא סוג של דינוזאור תרופוד, אשר התקיים במשך הקרטיקון העליון של המאסטריכט לפני 69 עד 66 מיליון שנה בהודו וייתכן שנכחד עם הכחדת הקרטיקון הגדולה שסיימה את עידן הדינוזאורים.

המאובנים של האינדוזאורוס התגלו בתצורות למטה , לצידם של אבליזאורים נוספים כמו האינדוסוכוס, בידי צ'ארלס אלפרד מטלי ליד העיר ג'אבלפור שב מאדהיה פרדש, צפון הודו. הממצאים כוללים ממצא יחיד שכלל עצמות גולגולת קשיחה שהזכירה דינוזאורים טורפים ממשפחת האבליזאוריים כמו הקרנוטאורוס, אך שכמה חוקרים רואים בו קרוב של האלוזאורוס. דינוזאורים אלה חיו בעיקר באמריקה הדרומית ובמעט מקומות נוספים והדבר אולי הוכיח שהיה מעין "גשר יבשתי" קדום בין הודו לאמריקה הדרומית, איתו יכלו דינוזאורים שונים לנדוד משתי היבשות, זאת עד שהודו נפרדה ובהמשך התמזגה עם שאר אסיה.

הסוג תואר ב-1933 בידי החוקרים פרידריך פון הינה וצ'ארלס אלפרד מטלי. שם המין Indosaurus matleyi קרוי בהוקרה למטלי. הוא היה דומה במראהו לקרנוטאורוס או למג'ונגזאורוס והגיע למשקל של 700 קילוגרם בקירוב.

== קישורים חיצוניים ==

קטגוריה:אבליזאוריים
קטגוריה:דינוזאורים שחיו בקרטיקון עליון בהודו ובמדגסקר
קטגוריה:הודו: מאובנים
קטגוריה:מאובני טקסונים שתוארו ב-1933
צ'ובוטיזאורוס

צ'ובוטיזאורוס (שם מדעי: Chubutisaurus; משמעות השם: "לטאת צ'ובוט") הוא סוג של דינוזאור זאורופוד מענף הטיטאנוזאורים, שחי במשך הקרטיקון התחתון במשך האלביאן.

== מאפיינים ==
דינוזאור זה התגלה בתצורת סרו ברקינו שבצ'ובוט, ארגנטינה ומכאן שמו. הוא תואר למדע בידי החוקר חיימה דל קורו ב-1975 והוערך שגילו 110 מיליון שנה. הדינוזאור הכיל מין יחיד - Chubutisaurus insignis.

הצ'ובוטיזאורוס היה זאורופוד גדול ואורך עצם הירך שלו הגיעה לאורך 168 סנטימטרים. ממדי גופו הגיעו לאורך של 18 מטרים ומשקל של 20 טונות על פי גרגורי ס. פאול בעוד החוקר תומאס ר. הולץ הבן העריך שהגיע לאורך 23 מטרים. הוא היה בעל צוואר ארוך ויכל להגיע בקלות לצמרות עצים גבוהים כמו מיני מחטניים שכיסו את ארגנטינה הקדומה ואותם לעס בעזרת שיניו המרובעות והקשיחות.

לא כל החוקרים רואים בסוג זה טיטאנוזאור אמיתי וחלקם משייכים אותו לקבוצה הגדולה יותר, סומפוספונדילי.

== קישורים חיצוניים ==

קטגוריה:סומפוספונדילי
קטגוריה:דינוזאורים שחיו בקרטיקון תחתון באמריקה הדרומית
ויה קון דיוס

ויה קון דיוס (Vaya Con Dios) היה הרכב מוזיקלי בלגי.

==היסטוריה==
ההרכב נוסד בשנת 1986 על ידי דירק שופס כנגן קונטרבס, דאני קליין (שירה), ווילי למברכט (גיטרות). שופס (נולד ב-1962) ולמברכט (נולד ב-1959) היו חברים ועבדו יחד כצמד אקוסטי. קליין (נולדה ב-1957) פעלה עם למברכט יחד בלהקה בשם ! Arbeid Adelt, שפעילותה דעכה בעקבות מעברו של מרסל ונטיל סולנה, לשמש כמגיש בתחנת mtv europe.

לאחר שהופיעו באופן חד פעמי כשלישייה החליטו לייסד להקה, המבוססת על מוזיקה צוענית, ג'אז ואופרה, ז'אנרים שלא זכו להערכה בבריסל. שם הלהקה Vaya Con Dios בא מלטינית ופירושו - לך עם האל.

הלהקה הוציאה את הסינגל הראשון ב-1987 Just a Friend of Mine שהצליח בצרפת ונמכרו ממנו 300,000 עותקים. הייתה זו נקודת ציון עבור קליין בת ה-34, שניסתה להצליח בתחום השירה מאז גיל 17. סגנון השירה של קליין מגוון מתאפיין בקול עמוק ועוצמתי ומזכיר מוזיקת נשמה ואפילו אופרה.

למברכט עזב את הלהקה לפני שאלבום בכורה הושלם, ולאחר מכן הוחלף על ידי ז'אן מישל גילן. האלבום שהופק עצמאית על ידי שופס וקליין, זכה לביקורות מעורבות בעיקר בשל היותו אקלקטי וקשה לעיכול. על אף זאת הוא התקבל טוב במספר מדינות באירופה.

האלבום השני יצא בשנת 1990 ונקרא Night Owls. גם אלבום זה הופק עצמאית ויצאו ממנו שלושה סינגלים. השיר Nah Neh Nah, שילוב של מוזיקה לטינית וג'אז-רוק, הושמע רבות ב-MTV Europe. גם השיר ?What's a Woman זכה להצלחה רבה.

ב-1991 פרץ עימות בין קליין לשופס שהוביל אותו לעזוב את ההרכב. כמה חודשים לאחר מכן הוא מצא את מותו בגיל 29 כתוצאה משילוב של תרופות, סמים ואלכוהול שנטל.

קליין נותרה עם גילן ומוזיקאים מתחלפים והמשיכה להופיע בעולם בשם ויה קון דיוס וליצור אלבום חדש. ב-1992 יצא האלבום Time Flies, שהופק על ידי קליין ברובו. מן האלבום יצאו שלושה סינגלים. המצליח שבהם Heading For a Fall הצליח במספר מדינות. אלבום זה נחשב למצליח ביותר שהוציאה הלהקה. ב-1993 יצא ההרכב לסיבוב הופעות בינלאומי.

קליין הקליטה ב-1995 את האלבום הרביעי Roots and Wings. האלבום נטה לכיוון מוזיקת נשמה עם השפעות של מוזיקה ערבית והודית. כעבור שנה עזבה את עולם המוזיקה בשל תשישות מוגברת שלוותה באובדן שיער. ב-1999 חזרה לבמה כסולנית להקת Purple Prose שהוציאה אלבום בכורה בשנה זו. האלבום הבא של ויה קון דיוס יצא ב-2004.

ב-2006 יצא אלבום אוסף שכלל ביצוע של אהרון נוויל בחידוש לשיר "?What's a Woman. באותה שנה יצאה הלהקה לסיבוב הופעות שכלל גם 3 הופעות בישראל - בירושלים, חיפה ורעננה. בשנת 2009 הוציאה קליין אלבום המבוסס כולו על שירים בצרפתית. 

ב-2013 יצאה קליין במסע הופעות פרידה שהסתיים בקונצרט פרידה בבריסל באוקטובר 2014 .

בשנת 2022 יצא אלבום חדש של להקת Vaya con Dios בשם What's a Woman.

==קישורים חיצוניים==
* 

==הערות שוליים==

קטגוריה:להקות בלגיות
קטגוריה:להקות שהוקמו בשנת 2004
פרנסיס היימן

פרנסיס היימן (באנגלית: Francis Hayman; 1708 – 2 בפברואר 1776) היה צייר ומאייר אנגלי שהפך לאחד החברים המייסדים של האקדמיה המלכותית לאמנויות בשנת 1768, ומאוחר יותר הספרן הראשון שלה.

== קורות חייו ==
היימן נולד באקסטר, מחוז דבון. החל את הקריירה האמנותית שלו כצייר תפאורות בתיאטרוני דרורי ליין בלונדון (שם הופיע גם בתפקידים מינוריים) לפני שהקים אולפן בסנט מרטין ליין.<ref>Stephen, Leslie; Lee, Sidney, eds. (1891). "Hayman, Francis" . Dictionary of National Biography. 25. London: Smith, Elder & Co. pp. 296–7.</ref>

כאמן רב תכליתי שהושפע מסגנון הרוקוקו הצרפתי, הוא השיג פרסום מסוים במהלך שנות ה-40 של המאה ה-18 באמצעות ציורים דקורטיביים בגני ווקסהול בלונדון. היימן היה גם צייר פורטרטים וצייר היסטוריה.

הוא תרם 31 תמונות למהדורה משנת 1744 של מחזותיו של ויליאם שייקספיר מאת סר תומאס הנמר, ובהמשך צייר דמויות של שחקנים רבים בתפקידים שייקספיריים, כולל דייוויד גאריק בתפקיד ריצ'רד השלישי (1760). הוא גם אייר את "פמלה", רומן מאת סמיואל ריצ'רדסון, "גן העדן האבוד" של ג'ון מילטון. תרגומו של טוביאס סמולט ל"דון קישוט" ויצירות ידועות אחרות. בשנות ה-60 של המאה ה-18 הוזמן היימן על ידי ג'ונתן טיירס, הבעלים של גני ווקסהול ואחוזת דנבי, לצייר סדרה של ציורי היסטוריה רחבי היקף המתארים ניצחונות בריטים במלחמת שבע השנים.

הוא היה מורה מסור. תלמידיו כללו את מייסון צ'מברלין, נתנאל דאנס-הולנד, ג'ון תומאס סיטון ולמואל פרנסיס אבוט, והוא גם השפיע רבות על תומאס גיינסבורו.

עם ג'ושוע ריינולדס, היימן היה מעורב באופן פעיל בהקמת אגודת האמנים, מבשרת האקדמיה המלכותית, בראשית שנות ה-60.

היימן נפטר בשנת 1776 ונקבר בקבר לא מסומן בכנסיית סנט אן, סוהו.

== גלריה ==
<gallery mode="packed" heights="190">
File:Benjamin Hoadly and his wife. Oil painting by Francis Hayman Wellcome V0017911.jpg | הודלי ואשתו
File:Captain Edward Vernon (1723-1794). by Francis Hayman.jpg | קפטן אדוארד ורנון
File:Francis Hayman (1708-1776) - The Masters Martin Atkin - PD.13-1997 - Fitzwilliam Museum.jpg | ילדי מרטין אטקין
File:Francis Hayman (1708-1776) - The Wrestling Scene from 'As You Like It' - N06206 - National Gallery.jpg | "כטוב בעיניכם"
File:The play scene from 'Hamlet' (Hayman c. 1745).jpg | "המלט"
File:Jonathan Tyers and his family by Francis Hayman.jpg | ג'ונתן טיירס ומשפחתו
File:Francis Hayman - Mrs. Mary Chauncey - Google Art Project.jpg | מרי צ'אנסי
</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:ילידי 1708
קטגוריה:נפטרים ב-1776
איוואנו ג'רמיה

איוואנו ג'רמיה (באנגלית: Ivanno Jeremiah; נולד בשנת 1989) הוא שחקן אנגלי הידוע בעיקר מהופעתו בתפקיד מקס בסדרה "אנושיים".

ב-2016 הופיע ג'רמיה בפרק "שתוק ותרקוד" בעונה השלישית של סדרת האנתולוגיה "מראה שחורה". עוד הופיע בתפקידי אורח בסדרות טלוויזיה כגון "הכתר החלול", "דוקטור הו", "מקביל" ו"רגליים קרות".

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| rowspan=2|2011
|
| dir="ltr" | Injustice
| ליאם ג'ונסטון
| סדרת טלוויזיה (פרק אחד)
|-
|
| dir="ltr" | The Jury
| טהיר טקאנה
| סדרת טלוויזיה (5 פרקים)
|-
| 2012
| הכתר החלול
| dir="ltr" | The Hollow Crown
| בלאנט
| סדרת טלוויזיה (פרק אחד)
|-
| 2015–2018
| אנושיים
| dir="ltr" | Humans
| מקס
| סדרת טלוויזיה (23 פרקים)
|-
| 2016
| מראה שחורה
| dir="ltr" | Black Mirror
| Moped Man
| בפרק "Shut Up and Dance"
|-
| 2017
| דוקטור הו
| dir="ltr" | Doctor Who
| רפאנדו
| בפרק "Extremis"
|-
| 2018
|
| dir="ltr" | London Unplugged
| קרלטון
|
|-
| rowspan="3" | 2019
| מקביל
| dir="ltr" | Counterpart
| יומה הצעיר
| סדרת טלוויזיה (פרק אחד)
|-
|
| dir="ltr" | The Flood
| הייל
|
|-
| רגליים קרות
| dir="ltr" | Cold Feet
| צ'ארלי סינקלר
| סדרת טלוויזיה (4 פרקים)
|-
| 2022
| לוקווד ושות'
| dir="ltr" | Lockwood & Co
| המפקח בארנס
| תפקיד ראשי; 8 פרקים
|-
| TBA
|
| dir="ltr" | Ozi
| רוברט
| דיבוב 
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה בריטים
קטגוריה:בריטים שנולדו ב-1989
עודד רכבי

עודד רכבי (נולד ב-1980) הוא חוקר ישראלי ופרופסור מן המניין במחלקה לנוירוביולוגיה ובית הספר למדעי המוח שבאוניברסיטת תל אביב.

== ביוגרפיה ==
רכבי הוא בנו של גדעון רכבי מנהל המרכז לחקר הסרטן בבית החולים שיבא בתל השומר, פרופסור להמטולוגיה באוניברסיטת תל אביב וזוכה פרס ישראל ובנה של קרן רכבי, רופאה ומנהלת מרפאה.

רכבי למד לתואר ראשון במדעי המוח באוניברסיטת תל אביב והמשיך למסלול ישיר לדוקטורט בנוירוביולוגיה בהנחיית פרופ' יואל קלוג. את עבודת הפוסט דוקטורט שלו ביצע באוניברסיטת קולומביה בניו יורק והיום הוא פרופסור מן המניין במחלקה למדעי המוח באוניברסיטת תל אביב, בה הקים מעבדה למחקר בתחום. בעבודתו המרכזית, חושף רכבי מנגנוני הורשה חדשים בתולעי C.elegans ללא שינויים בקוד ה-DNA. והוא מוכיח כי מידע שהורים לומדים יכול לעבור בתורשה לצאצאים. מחקריו יכולים לסייע בהבנת התורשה של תכונות ומחלות מורכבות בבני אדם. רכבי גם סייע בחקר המגילות הגנוזות באמצעות בחינה של ה-DNA העתיק שאצור בעור שעליו נכתבו, כדי ללמוד עוד על ההיסטוריה של סוף בית שני<ref></ref>.

רכבי וצוותו חקרו גם את הבסיס הנוירולוגי לאי-רציונליות ומצאו חוק פשוט, שמאפשר לשנות את מערכת העצבים של תולעים, כך שיהיו יותר או פחות רציונליות. בתחום אחר לחלוטין, קבוצתו של רכבי הינדסה גנטית טפילים והפכה אותם למכונות של הפרשת חלבונים, על מנת לאפשר תיקון של מחלות גנטיות במערכת העצבים.

רכבי זכה לפרסים רבים ובין היתר נבחר לאחד מ-10 האנשים היצירתיים ביותר בישראל מתחת לגיל 40 (דה מרקר), ואחד מ-40 האנשים המבטיחים ביותר בישראל מתחת לגיל 40 בשנת 2013 (גלובס)<ref></ref>. בנוסף נבחר רכבי ל"איש אשכולות" וקיבל על כך פרס של קרן אריק וונדי שמידט.

== פרסים ==
* מלגת קרן קלור 2008
* "פרס טבע" של ISBMB (האגודה הישראלית לביוכמיה וביולוגיה מולקולרית) 2010
* מלגת אלון לחוקרים צעירים מצטיינים 2013
* פרס קריל של קרן וולף בשנת 2015
* פרס בלווטניק למדענים צעירים 2018
* פרס קדר 2019
* פרס Polymath על "ניסוי בחדשנות שמתבססת על סקרנות קיצונית" מאת קרן Schmidt Futures שהוקמה על ידי אריק שמידט, 2020

== קישורים חיצוניים ==

* 

* 
* 

== הערות שוליים ==

קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: נוירוביולוגיה, ביוכימיה וביופיזיקה
קטגוריה:מדעני מוח ישראלים
קטגוריה:חברי האקדמיה הצעירה הישראלית
קטגוריה:זוכי פרס בלווטניק למדענים צעירים
קטגוריה:ישראלים שנולדו ב-1980
BIGI

גרסה נוספת ללוגו, מלווה בסלוגן
BIGI הוא שירות טלוויזיה המופעל על ידי חברת RGE (מפעילת ערוץ הילדים ולוגי), השירות מועבר על גבי האינטרנט ומאפשר לצפות בתכנים דרך יישום ייעודי ל-Apple TV ול-Android TV ואפליקציית מובייל לטלפונים חכמים וטאבלטים ולצפייה באתר במחשב.

BIGI הוא שירות הסטרימינג הראשון בישראל לילדים ובני נוער. השירות פועל בשיטת Over The Top שהושק ב-27 באוקטובר 2020.

ב-12 במאי 2021, החברה פתחה את שירות הסטרימינג בחינם למשך חודש.

בקיץ 2021, שידורים חיים של ערוץ הילדים וערוץ לוגי, פתוחים לצופי "BIGI" ללא תשלום.

ב-9 במאי 2023 החברה השיקה פרופילים ואת היישום ל-Apple TV ואפשרה לצפות באתר במחשב.

==תכנים==

רוב התכנים בשירות הם הפקות מקור של ערוץ הילדים, ערוץ לוגי וערוץ יויו (ללא הערוץ). בין הפרויקטים, השירות ישדר סדרה מקורית בשם "שמשון גיבור".

==קישורים חיצוניים==
* 
* 
* 
* יפה חיים, [http://www.spotit.co.il/html5/ProLookup.taf?_ID=35853&did=11114&G=11114&SM= הכירו את BIGI, שירות סטרימינג חדש לילדים ונוער], Spot It, 28 באוקטובר 2020
* 

==הערות שוליים==

קטגוריה:תוכנות שהושקו ב-2020
קטגוריה:ערוצי טלוויזיה בשליטת RGE
קטגוריה:שירותי הזרמת מדיה
קטגוריה:וידאו באינטרנט
יחסי דרום אפריקה – הפיליפינים

יחסי דרום אפריקה–הפיליפינים הם היחסים הדו-צדדיים בין הפיליפינים לדרום אפריקה.

== סקירה כללית ==
היחסים כוננו בנובמבר 1993, כאשר הפיליפינים הקימה שגרירות בפרטוריה ובדרום אפריקה הקימה שגרירות במנילה. היחסים בין שתי המדינות חזקים ברמה הדו-צדדית והרב-צדדית, ומשפיעים מאוד על ארגונים בינלאומיים מסוימים, כולל התנועה הלא-מקוונת ו-G77.<ref></ref>

== יחסים כלכליים ==
דרום אפריקה היא שותפת הסחר הגדולה ביותר של הפיליפינים באפריקה והפיליפינים דירגה את דרום אפריקה כשותפת הסחר ה-36 בגודלה בשנת 2008. ביקורו של נלסון מנדלה במנילה, נשיא דרום אפריקה השחור הראשון ואייקון האפרטהייד במרץ 1997, הביא לאישור הסכם הסחר בין הפיליפינים ודרום אפריקה בשנת 2002.<ref></ref><ref></ref>

== תפוצה פיליפינית ==
בדרום אפריקה חיים כ-1,890 פיליפינים מעבר לים, רובם עובדים בענפי הבגדים והאריזה, עם מיעוט בתחום המקצועי. חלק מהפיליפינים התחתנו גם עם דרום אפריקאים ואזרחים אחרים החיים במדינה.<ref></ref> פיליפינים רבים נדדו לדרום אפריקה כדי לעבוד בענף הדייג,<ref></ref> בענף הבריאות,<ref></ref> כעובדים מיומנים, או כמהנדסים. באוגוסט 2008 הקימה המחלקה לענייני חוץ בפיליפינים את מונטינג פאראלאן ("בית הספר הקטן") בשגרירות הפיליפינים בפרטוריה, שם נרשמו ארבעה עשר ילדים פיליפינים לשיעורים דו-חודשיים.<ref> </ref> בשנת 2011, הפיליפינים בדרום אפריקה שלחו מעל 6.1 מיליון דולר העברות חזרה לפיליפינים, הכמות הגדולה ביותר מכל מדינה אפריקאית באותה שנה.<ref></ref>

== הערות שוליים ==
Superman (שיר של טיילור סוויפט)

Superman (בעברית: סוּפֶּרמֶן) הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך אלבומה השלישי, Speak Now.<ref name=":0"></ref><ref name=":1"></ref> השיר יצא לאור ב-8 בנובמבר 2011, כסינגל שיווקי ביחד עם סינגל שיווקי נוסף "If This Was a Movie"; שניהם נכללו במהדורת הדלוקס של האלבום ונועדו לעזור בקידום שלו.<ref></ref><ref></ref>

השיר הגיע למקום ה-26 במצעד הבילבורד הוט 100.<ref name=":2"></ref>

== רקע וכתיבה ==
השיר נכתב והולחן על ידי טיילור סוויפט והופק על ידי סוויפט והמפיק המוזיקלי נייתן צ'פמן,<ref name=":0" /> שהפיק עבורה שירים כמו "You Belong with Me",<ref></ref> "Back to December",<ref></ref> ו-"The Story of Us".<ref></ref> סוויפט סיפרה כי "כתבתי את השיר על בחור שהייתי מאוהבת בו. בחרתי את שם השיר כ"סופרמן" היות שבזמן שהוא עזב את החדר, הרגשתי כאילו סופרמן עף משם".<ref name=":3"></ref>

בנוסף לכך, השיר זמין לשמיעה רק במהדורת הדלוקס של Speak Now (בדומה ל-If This Was a Movie") והוא אינו צורף למהדורה הרגילה שלו.<ref name=":1" /><ref name=":3" />

== הצלחה ==
בעקבות צאתו של "Superman" שאירעה בסמוך לצאתו של "If This Was a Movie", זכה השיר הזה להצלחה פחותה מזו של השני. בשיאו, הצליח "Superman" להגיע למקום ה-26 במצעד הבילבורד הוט 100,<ref name=":2" /> תוך שהצליח להיכנס למקום ה-82 במצעד של קנדה הוט 100.<ref name=":2" />

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.6 מיליון השמעות.<ref name=":1" />

== הופעה וביקורת ==
סוויפט ביצעה לראשונה את השיר במהלך הופעתה בקנזס סיטי, ארצות הברית שהתקיימה ב-24 בספטמבר 2011.<ref name=":3" /> באותה ההופעה ביצעה גרסה אקוסטית של השיר.<ref name=":3" /> בנוסף לכך, ברולינג סטון הוא דורג במקום ה-212 ברשימת "כל 229 השירים של טיילור סוויפט, לפי דירוג".<ref name=":4"></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 229 השירים של טיילור סוויפט, לפי דירוג
|212
|<ref name=":4" />
|-
|BuzzFeed
|167 השירים הטובים ביותר של טיילור סוויפט, לפי דירוג
|104
|<ref></ref>
|-
|NME
|השירים הטובים ביותר של טיילור סוויפט, לפי דירוג
|129
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|68
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|160
|<ref></ref>
|}

== מיקומי שיא ==

== ==

לאחר שחתמה על חוזה הקלטות חדש עם ריפבליק רקורדס החלה סוויפט להקליט מחדש את ששת אלבומי האולפן הראשונים שלה.<ref></ref> ההחלטה באה בעקבות הסכסוכה עם מנהלה החדש של ביג משין רקורדס, סקוטר בראון, שרכש את זכויות המאסטרינג של יצירותיה.<ref></ref><ref></ref> בהקלטות החדשות של אלבומיה הייתה לסוויפט בעלות מלאה על המאסטרינג.<ref></ref>

"" (בעברית: "סוּפֶּרמֶן (גרסתה של טיילור)") היא הקלטה חוזרת של "Superman". היא יצאה לאור על ידי סוויפט ב-7 ביולי 2023, באמצעות חברת התקליטים ריפבליק רקורדס, ביחד עם שאר שירי , ההוצאה החוזרת של אלבומה משנת 2010.

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 2011
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי טיילור סוויפט
קטגוריה:שירים שהופקו על ידי נייתן צ'פמן
קטגוריה:שירים על גיבורי-על
קטגוריה:שירי קאנטרי רוק
יחסי מלזיה–קנדה

הנציבות העליונה של מזליה באוטווה
יחסי מלזיה–קנדה הם יחסי החוץ דו-צדדיים בין קנדה ומלזיה. שתי המדינות הן חברות מלאות בחבר העמים הבריטי. לקנדה היסטוריה ארוכה של יחסים דו-צדדיים קרובים וידידותיים עם מלזיה והייתה המדינה הראשונה שהכירה בעצמאותה של מלזיה.

== מדע וטכנולוגיות ==
לקנדה ולמלזיה קשרים מחזקים בתחומים כמו חלל, טכנולוגיה ירוקה, חקלאות, תחבורה, נפט וגז.

== יחסי סחר ==
יחסי הסחר של קנדה עם מלזיה כוללים מסחר בכמה תחומים. מלזיה היא גם אחת מחברות השותפות הכלכלית האסטרטגית טרנס-פסיפיק אליה הצטרפה קנדה בשנת 2012. בשנת 2018, קנדה ביקשה לשפר את יחסי הסחר עם מדינת סבה במלזיה, במיוחד בתחום התשתיות, האנרגיה, טכנולוגיית המידע והתקשורת, טיפול במים ופסולת, מכיוון שיש לה מומחיות בתחומים אלו.

== נציגויות דיפלומטיות ==
* קנדה מחזיקה במלזיה נציבות עליונה בקואלה לומפור וקונסוליה בפננג.
* מלזיה מחזיקה בקנדה נציבות עליונה באוטווה ו-2 קונסוליות בטורונטו וונקובר.

==קישורים חיצוניים==

* 

== הערות שוליים ==
ריקרדו אורסוליני

ריקרדו אורסוליני (באיטלקית: Riccardo Orsolini; נולד ב-24 בינואר 1997) הוא כדורגלן איטלקי, המשחק בעמדת החלוץ בבולוניה ובנבחרת איטליה בכדורגל.

==קריירה==
אורסוליני שיחק במועדון הנוער של אסקולי. בעונת 2014/2015 ערך את הופעת הבכורה שלו בקבוצה הבוגרת ששיחקה בסרייה ב'. בינואר 2017 הצטרף ליובנטוס תמורת כ-6 מיליון אירו ששולמו לאסקולי, אך המשיך לשחק כמושאל באסקולי עד סוף העונה. ביולי 2017 הושאל לאטאלנטה מסרייה א', בה שותף כמחליף בשמונה משחקים. בינואר 2018 הושאל לבולוניה וביוני 2019 רכשה בולוניה את כרטיס השחקן שלו מיובנטוס תמורת כ-15 מיליון אירו.

בגביע העולם בכדורגל עד גיל 20 ב-2019 שיחק בנבחרת איטליה שסיימה במקום השלישי, הוא סיים את הטורניר ככובש המצטיין עם 5 שערים. באליפות אירופה בכדורגל עד גיל 21 שנערכה באיטליה שותף בשני משחקים.

אורסוליני רשם את הופעת הבכורה שלו בנבחרת הבוגרת בנובמבר 2019, בניצחון 1–9 על ארמניה במסגרת מוקדמות יורו 2020. הוא נכנס כמחליף וכבש שער אחד.

==קישורים חיצוניים==

קטגוריה:כדורגלנים איטלקים
קטגוריה:חלוצי כדורגל איטלקים
קטגוריה:כדורגלני אסקולי
קטגוריה:כדורגלני יובנטוס
קטגוריה:כדורגלני אטאלנטה
קטגוריה:כדורגלני בולוניה
קטגוריה:כדורגלני נבחרת איטליה
קטגוריה:איטלקים שנולדו ב-1997
תפוקת לב

תפוקת לב (באנגלית: Cardiac output) הוא מונח הלקוח מתחום הפיזיולוגיה של הלב, המתאר את נפח הדם הנשאב על ידי הלב, על ידי החדר השמאלי והימני, ליחידת זמן. תפוקת הלב מחושבת על ידי מכפלת הדופק (מספר פעימות הלב לדקה) בנפח הפעימה (נפח הדם הנדחף מהחדר בכל פעימה)<ref name="OpenStax 2013"></ref>. יחידות תפוקת הלב מסומנים בדרך כלל על ידי ליטר לדקה, כאשר לאדם בריא שמשקלו 70 ק"ג, תפוקת הלב במנוחה היא בערך 5 ליטר / דקה; בהנחה שקצב הפעימות עומד 70 לדקה ונפח הפעימה הוא 70 מ"ל. רקמות הגוף דורשות מעבר תמידי של חמצן אליהן, דבר הדורש זרימה קבועה של דם מחומצן בלחץ גבוה החל מהחדר השמאלי של הלב, דרך עורקים וכך אל רחבי הגוף. מכיוון שתפוקת הלב קשורה לכמות הדם המועברת לחלקים השונים בגוף, מדד זה הוא מרכיב חשוב ליעילות הלב, וקיום דרישות הגוף לשמירה על זילוח דם תקין לרקמות. במקרה של אי ספיקת לב, תפוקת הלב בפועל עשויה שלא להספיק כדי לתמוך אפילו בפעילויות פשוטות של חיי היומיום. כמו כן, תפוקת הלב לא יכולה להתגבר דיה כדי לענות על הדרישות המטבוליות הגבוהות יותר הנובעות מפעילות גופנית מתונה.

ישנן מספר שיטות קליניות למדידת תפוקת הלב, כדוגמת צנתור ישיר של הלב למדידה לא פולשנית של דופק העורקים. כמו כן, שיטות פולשניות גם כן קיימות, אך יש יותר ויותר עדויות לכך ששיטות אלה אינן מדויקות ואינן יעילות בהנחיית הטיפול<ref name="Stevenson"></ref><ref name="Shah"></ref><ref name="Hall"></ref>. כתוצאה מכך, ההתמקדות בפיתוח שיטות לא פולשניות הולכת וגוברת. תפוקת הלב יכולה גם להיות מושפעת באופן משמעותי משלב הנשימה - שינויים בלחץ תוך חזי משפיעים על מילוי דיאסטולי ובכך על תפוקת הלב. דבר זה חשוב במיוחד במהלך אוורור מכני, בו תפוקת הלב יכולה להשתנות עד 50% מערכה הבסיסי לאורך מחזור נשימה יחיד. על כן, יש למדוד את תפוקת הלב בנקודות הנמצאות באופן שווה לאורך מחזור יחיד או ממוצע על פני כמה מחזורים. מחלות במערכת הלב וכלי הדם קשורות לעיתים קרובות לשינויים בתפוקת הלב, במיוחד מחלות כמו יתר לחץ דם ואי ספיקת לב. תפוקת לב מוגברת יכולה להיות קשורה למחלות לב וכלי דם היכולות להתרחש במהלך זיהום ואלח דם. לעומת זאת, תפוקת לב ירודה יכולה להיות קשורה לקרדיומיופתיה ולאי ספיקת לב<ref name="pmid18771592"></ref>. תפוקת לב משולבת הוא מונח המתאר את סכום התפוקות של הצד הימני והשמאלי של הלב. זהו מדד שימושי בתיאור המחזור העוברי, כאשר תפוקות לב משני צידי הלב פועלות במקביל על ידי הנקב הסגלגל והצינור העורקי, המספקים ישירות את זרימת הדם לגוף<ref name=boron1197></ref>.
	
==קישורים חיצוניים==

* 

==הערות שוליים==

קטגוריה:לב
קטגוריה:קרדיולוגיה
יחסי דרום אפריקה – מלזיה

יחסי דרום אפריקה–מלזיה הם יחסי החוץ בין מלזיה לדרום אפריקה. היחסים בין שתי המדינות הם טובים מאוד וממשיכים להשתפר, כאשר שתי המדינות רואות את עצמם כשותפות קרובות בעולם המתפתח.<ref name="MAS RSA relations"></ref> שתי המדינות חברות מלאות בחבר העמים הבריטי.

== היסטוריה ==
הנציבות העליונה של מלזיה בדרום אפריקה
לאחר עצמאותה, מלזיה (אז פדרציית מלאיה) תמכה במהלכים לבידוד ממשלת המיעוט הלבן בדרום אפריקה ומדיניות האפרטהייד, מה שהוביל לפרישת דרום אפריקה מחבר העמים הבריטי בשנת 1961. היא גם הטילה איסור נסיעה על נסיעות לדרום אפריקה וממנה, שהוסר ב-1991, כאשר משרד הקישור הוקם ביוהנסבורג בשנה שלאחר מכן.<ref>[https://www.tandfonline.com/doi/abs/10.1080/00358539608454330 Malaysia‐South Africa relations and the Commonwealth, 1960–95], Mohammad Muda, The Round Table, The Commonwealth Journal of International Affairs,Volume 85, 1996 - Issue 340, pages 423-439</ref> טיסות ישירות שבועיות בין קואלה לומפור ליוהנסבורג החלו ב-26 באוקטובר 1992.<ref>[https://books.google.co.uk/books?id=xmr9pLTSPNYC&dq=%22malaysia%22+%22flights%22+%22johannesburg%22+%221992%22&focus=searchwithinvolume&q=%22weekly+flights+to+Johannesburg+from+26+October%22 South Africa: Official Yearbook], Department of Information, 1993, page 158</ref> שתי המדינות כוננו יחסים דיפלומטיים ב-8 בנובמבר 1993. במרץ 1997 ערך נשיא דרום אפריקה נלסון מנדלה ביקור ממלכתי במלזיה כדי לחזק את הקשרים הכלכליים בין השניים עם חתימתם על כמה הסכמים כלכליים.<ref></ref><ref></ref><ref></ref>

== יחסים כלכליים ==
בשנת 2003 ביקשה דרום אפריקה השקעות וסיוע רב יותר לבניית כלכלתה ומשאבי אנוש. עד אז מלזיה הייתה כבר המשקיעה השלישית בגודלה במדינה עם השקעותיה בעיקר בתחום הטלקומוניקציה, הנפט והגז והתיירות.<ref></ref> בשנת 2010 הייתה מלזיה המשקיעה החדשה הרביעית בגודלה בדרום אפריקה. באותה שנה, מלזיה הייתה שותפת הסחר ה-20 בגודלה בדרום אפריקה עם נפח של כ-4.8 מיליון ראנד.<ref></ref>

== נציגויות דיפלומטיות ==
* מלזיה מחזיקה בדרום אפריקה נציבות עליונה בפרטוריה.<ref></ref>
* דרום אפריקה מחזיקה במלזיה נציבות עליונה בקואלה לומפור.<ref></ref>

==קישורים חיצוניים==

== הערות שוליים ==
ילנה אנטולייבנה איליוחינה

ילנה אנאטולייבנה אליוחינה (ברוסית: Елена Анатольевна Илюхина) היא כלכלנית ואשת עסקים רוסייה, המכהנת כסמנכ"לית נשיא תאגיד גזפרום נפט לענייני תאגיד ומשמשת במקביל גם כיושבת ראש דירקטוריון מועדון הכדורגל זניט סנקט פטרבורג, שימשה במשך 3 שנים כנשיאת פדרציית הכדורגל של העיר סנקט פטרבורג (2020–2023) וחברה בוועד המנהל של התאחדות הכדורגל הרוסית.

== ביוגרפיה ==
ילנה נולדה ב-5 בפברואר 1969. בשנת 1993 סיימה את לימודיה באוניברסיטה הכלכלית של סנקט פטרבורג והוכשרה ככלכלנית בשנת 2001.

בשנים 1993–1996 שימש כמנכ"לית חברת OSTO ובהמשך כמנכ"לית חברת פירמה אונגה פלוש עד 1999. היא עבדה במספר חברות השקעות ובתחום הבנקאות וייעצה לחברות בתחום המשפטי. בשנת 2008 מונתה לחברה בדירקטוריון תאגיד גזפרום נפט. בשנת 2009 מונתה ליישם את פרויקט מרכז לאחטה כמנכל"ית המתחם.

בשנת 2019 מונתה ליושבת ראש דירקטוריון מועדון הכדורגל זניט סנקט פטרבורג ולחברה בפדרציית הכדורגל של העיר סנקט פטרבורג, המנהלת את אליפות העיר. באוקטובר 2020 התמודדה לתפקיד נשיאת האיגוד הבין-אזורי של פדרציות הספורט האזוריות לכדורגל "צפון-מערב", המנהל את טורנירי הכדורגל של צפון מערב רוסיה ומאגד את פדרציות הכדורגל של רפובליקת קרליה, קומי, הניינץ, מחוזות ארכנגלסק, קלינינגרד, מורמנסק, נובגורוד, פסקוב ופדרציית הכדורגל של סנקט פטרבורג. 

בדצמבר 2020 נבחרה לנשיאת פדרציית הכדורגל של העיר סנקט פטרבורג. כיהנה בתפקיד זה עד נובמבר 2023.

==קישורים חיצוניים==
*[https://www.gazprom-neft.ru/company/management/management-board/ilyukhina/ ילנה איליוחינה] באתר גזפרום נפט
*[https://fc-zenit.ru/club/leads/ilyukhina/ ילנה איליוחינה] באתר זניט סנקט פטרבורג

==הערות שוליים==

קטגוריה:סנקט פטרבורג: אישים
קטגוריה:עסקני ספורט רוסים
קטגוריה:גזפרום: אישים
קטגוריה:זניט סנקט פטרבורג: אישים
קטגוריה:נשות עסקים רוסיות
קטגוריה:מנכ"ליות
קטגוריה:רוסיות שנולדו ב-1969
קטגוריה:רוסים שנולדו ב-1969
פלורוזאורוס

פלורוזאורוס (שם מדעי: Pelorosaurus; משמעות שמו: "לטאה מפלצתית") הוא סוג של דינוזאור זאורופודי שחי באנגליה בקרטיקון התחתון שלפני 132 מיליון שנה מזמננו.

דינוזאור זה היה קרוב של הטיטאנוזאורים ושל הברכיוזאוריים וחלק מהחוקרים משייכים אותו אליהם. על פי תומאס ר. הולץ הבן הדינוזאור הגיע לאורך של 24 מטרים ומשקל של 30 טונות והיה בעל גפיים חזקות וארוכות, צוואר ארוך וגבוה ועור קשקשי נוקשה.

==מחקר==
הממצאים שלו התגלו לראשונה באנגליה ובפורטוגל, אך נחשבו לממצאי צטיוזאורוס בעוד ממצאים נוספים שזוהו אליו היו שייכים לסוג של איגואנודון.
הוא תואר ב-1850 בידי החוקר האנגלי גדעון מנטל, בהתבסס על מספר הבדלים עם הצטיוזאורוס. היה זה הזאורופוד השני שתואר לאחר הצטיוזאורוס שתואר בידי ריצ'רד אוון ב-1849, אך הוא סבר שמדובר בתנין יבשתי עצום ממדים. רק מנטל הוכיח שהזאורופוד שנמצא לא היה תנין והוא חי ביבשה, זאת מניתוח של מבנה החוליות שלו. מאובנים רבים שלו התגלו במשך הזמן, כמו בשטחי Wealden Group בדרום אנגליה.

במשך השנים הכלילו כמה מינים לסוג זה, כשאלה הועברו לסוגים דומים כמו אורניתופסיס, ו-Haestasaurus. חלק מהמדענים ראו בו קרוב של הקמרזאוריים, בעוד אחרים הכלילו אותו עם הברכיוזאוריים או הצטיוזאוריים. כיום הוא נחשב לטקסון ללא מקור בקבוצת המקרונריה.

== תמונות ==
<gallery>
Pelorosaurus.PNG|עצמות זרוע של פלורוזאורוס
Pelorosaurus.jpg|איור אפשרי של פלורוזאורוס
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מקרונריה
קטגוריה:דינוזאורים שחיו בקרטיקון תחתון באירופה
קטגוריה:מאובני טקסונים שתוארו ב-1850
קטגוריה:הממלכה המאוחדת: מאובנים
מייסון צ'מברלין

מייסון צ'מברלין (באנגלית: Mason Chamberlin; 1727 – 1787) היה צייר פורטרטים אנגלי, שהיה אחד החברים המייסדים של האקדמיה המלכותית לאמנויות בשנת 1768. הוא היה תלמידו של פרנסיס היימן. הוא זכור בעיקר בזכות דיוקנו של בנג'מין פרנקלין.

== קורות חייו ==
צ'מברלין היה תלמידו של פרנסיס היימן. בשנת 1768 הוא היה אחד החברים המייסדים של האקדמיה המלכותית.<ref></ref> הוא הציג 50 עבודות באקדמיה בין 1769 ל־1786. כולם היו דיוקנאות. השמות של רובם אינם ידועים בקטלוגים, אך בשנת 1771 הציג ציור באורך מלא של הנסיך אדוארד והנסיכה אוגוסטה, ובשנת 1774 אחד של קתרין מקולאי. הוא גם הציג 22 יצירות בחברת האמנים ושתים בחברה האמנים החופשית.

== דיוקן פרנקלין ==
צ'מברלין ידוע בזכות דיוקנו של בנג'מין פרנקלין, שהוזמן על ידי בעל אדמות וירג'יני עשיר וחבר של פרנקלין בלונדון, הקולונל פיליפ לודוול השלישי. צ'מברלין צייר אותו בשנת 1762. הציור מראה את פרנקלין יושב בחדר העבודה שלו וברק מכה מחוץ לחלון ופוגע בכליא ברק שעל ביתו. פרנקלין מסתכל שמאלה על סט פעמוני הברק (מכשיר שהמציא), שהיה מצלצל כאשר הברק היה פוגע במוט שעל הגג. פרנקלין יכול היה להשתמש בחשמל על מנת לבצע את הניסויים שלו.מייסון צ'מברלין, בנג'מין פרנקליןמאוחר יותר בשנת 1762 (או בתחילת 1763) נוצר הדפס (אולי כחלק מההסכם בין צ'מברלין ללודוול), על ידי החרט יליד אירלנד אדוארד פישר (1730–1785). בנו של פרנקלין ויליאם ביקש למכור 100 עותקים של ההדפס באמריקה, מתוכם 18 פרנקלין הפיץ בעצמו, בעיקר לחברים בניו אינגלנד. זה היה ההדפס המועדף על פרנקלין באותה תקופה, בין השאר בגלל היותו מדויק.

הציור המקורי נמצא בבעלות מוזיאון פילדלפיה לאמנות. גם בנו של פרנקלין, ויליאם, הזמין העתק של הציור זה, כדי שפרנקלין ייתן לו אותו במתנה לתלייה בחדר האוכל של ביתו החדש – ההנחה היא שהעותק נשלח לאמריקה, אך נעלם.

== מותו ==
צ'מברלין נפטר בבנייני בארטלט, הולבורן, ב־20 בינואר 1787.<ref>Radford, Ernest (1885–1900). "Chamberlin, Mason". Dictionary of National Biography. London: Smith, Elder & Co.</ref>

== משפחתו ==
בנו, שנקרא גם מייסון, היה צייר פורה שהציג 68 נופים בלונדון בין השנים 1780–1827, מתוכם 58 הוצגו באקדמיה המלכותית.

== קישורים חיצוניים ==

== הערות שוליים ==

קטגוריה:ציירים בריטים
קטגוריה:בריטים שנולדו ב-1727
קטגוריה:נפטרים ב-1787
Pete Davidson

Pete Davidson (בעברית: פיט דייווידסון) הוא שיר של הזמרת-יוצרת האמריקאית אריאנה גרנדה, מתוך אלבום האולפן הרביעי שלה, Sweetener. השיר יצא לאור ב-17 באוגוסט 2018, על ידי חברת התקליטים ריפבליק רקורדס. את השיר כתבה גרנדה יחד עם ויקטוריה מונה ושני מפיקיו, טומי בראון וצ'ארלס אנדרסון. השיר קרוי על שמו של הארוס לשעבר של גרנדה, פיט דייווידסון.

== רקע ==

[[פיט דייווידסון, נושא השיר, 2015]]
השיר היה האחרון שהוקלט באלבום Sweetener.<ref name="Album"></ref>

השיר נכתב כשגרנדה החלה לצאת עם פיט דייווידסון, הארוס שלה לשעבר. ההודעה הראשונה על השיר הייתה בפוסט שהעלתה גרנדה באינסטגרם ב-31 במאי 2018, עם התמונה הראשונה שלה עם דייווידסון, ובו כתבה "", חלק מהמילים לשיר העתידי שלה באותה עת.<ref></ref> המילים האלו היו רמז לאותו שיר. ב-7 ביוני 2018, גרנדה אישרה שהקליטה לאחרונה אינטרלוד (קטע ביניים) ל-Sweetener.<ref name="Album" /> ב-17 ביוני 2018, היא פרסמה קטע מהאינטרלוד, ובאותו היום אישרה את שם השיר "Pete". מאוחר יותר שם השיר שונה ל"Pete Davidson".<ref></ref>

== ביקורת ==
השיר קיבל בעיקר ביקורות חיוביות. ניל מק'קורמיק מדיילי טלגרף כתב על השיר "יפהפה לחלוטין, ממתק ששום דבר לא ממס לקריאות "אוו" מאושרות".<ref></ref> לואיס ברטון מאייריש טיימס אמר שהשיר "מוסיף קלילות להקלטה".<ref></ref> בריטני ספנוס מרולינג סטון אמרה ש"Pete Davidson" הוא "שיר שמעביר את הנקודה רק עם הכותרת שלו, היא מצאה את שלוותה."<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי ויקטוריה מונה
קטגוריה:שירים שנכתבו על ידי טומי בראון
קטגוריה:שירים על שחקנים
קטגוריה:שירי זהב באוסטרליה
פרובקטרוזאורוס

פרובקטרוזאורוס (שם מדעי: Probactrosaurus; משמעות השם: "לפני בקטרוזאורוס") הוא סוג של דינוזאור צמחוני מהקבוצה דמויי הדרוזאורים, הקרובה להדרוזאוריים בעלי "מקור הברווז". הוא התקיים במזרח אסיה של הקרטיקון העליון לפני 96 עד 88 מיליון שנה מזמננו.

הדינוזאור התגלה בידי משלחת סובייטית-סינית למדבר גובי שבמונגוליה סביב 1960 והוא תואר ב-1967 בידי החוקר הרוסי אנטולי קונסטאנטינוביץ' רוז'דסטוונסקי (Anatoly Konstantinovich Rozhdestvensky). הוא נתן לדינוזאור את שמו עקב הדמיון שלו להדרוזאור בקטרוזאורוס. הסוג כלל רק את המין Probactrosaurus gobiensis, שנקרא על שם הימצאו במדבר גובי. ממצא נוסף של גולגולת שהתגלה במונגוליה ונשלח למוסקבה ובהמשך לבייג'ינג נחשב למין נוסף בסוג אך ב-2002 החוקר דייוויד ב. נורמן ראה בו מין זהה למין המקורי.

הפרובקטרוזאורוס היה אורניתופוד אוכל צמחים באורך מוערך של 5.5 מטרים ומשקל של 1 טון. מבנה הלסתות שלו היה צר מעט ביחס להדרוזאורים האמיתיים, עם לסת תחתונה עמוסה בסוללת שיניים כמו אצל האיגואנודון. היו לו גפיים ארוכות ואגודל דוקרני קטן בבסיס הכפות ששימש להגנה. בעבר הוא השתייך למשפחת האיגואנודוניים אך כיום רואים בו אחד מאבות ההדרוזאורים האמיתיים, הקרוב לסוג אאולמביה.

==קישורים חיצוניים==

קטגוריה:דמויי הדרוזאורים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1867
Sweet Melody

Sweet Melody (בעברית: מנגינה מתוקה) הוא סינגל שהוקלט על ידי להקת הבנות הבריטית ליטל מיקס.<ref name=":0"></ref><ref name=":1"></ref> השיר יצא לאור ב-23 באוקטובר 2020, כסינגל מתוך אלבום אלבומה השישי של הלהקה Confetti,<ref name=":0" /><ref name=":1" /> על ידי חברת התקליטים תקליטי RCA UK.<ref name=":0" /><ref name=":1" /> השיר הוא הסינגל השלישי מתוך האלבום.<ref name=":0" /><ref name=":1" />

== רקע וכתיבה ==
ב-18 באוקטובר 2020, הלהקה פרסמה סרטון טיזר בעמוד הטוויטר, ורמזה להודעה בקרוב.<ref></ref> ב-19 באוקטובר, חשפה את תאריך יציאת השיר יחד עם תצוגה מקדימה של הקליפ שלו.<ref></ref> השיר עצמו נכתב על ידי בריאן גרסיה, מורטן ריסטורפ, רובין אוליבר פריד, אוזואכי אמניקה, טיילור פארקס והופק על ידי אוליבר פריד, טיילור פארקס, אוזואכי אמניקה, ריסי ופיפלס.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.<ref></ref>

== וידאו קליפ ==
הווידאו קליפ פורסם בערוץ היוטיוב של ליטל מיקס ב-23 באוקטובר 2020, בסמוך לצאת הסינגל עצמו.

== פרסים ומועמדויות ==
{| class="wikitable"
!שנה
!פרס
!קטגוריה
!תוצאה
|-
|2020
| colspan="2" |100 השירים הטובים לשנת 2020 של מגזין בילבורד
|
|}

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)<ref></ref>
|זהב
|400,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!rowspan="2" |עולם
|rowspan="3" |23 באוקטובר 2020
|rowspan="2" |הזרמת מוזיקה • הורדה דיגיטלית
|מקורית
|rowspan="3" |תקליטי RCA UK
|<ref></ref>
|-
|רמיקס עם PS1
|<ref></ref>
|-
!בריטניה
|rowspan="2" |רדיו להיטים עכשוויים
|rowspan="3" |מקורית
|<ref></ref>
|-
!אוסטרליה
|6 בנובמבר 2020
|סוני מיוזיק
|<ref></ref>
|-
!בריטניה
|7 בנובמבר 2020
|מוזיקה עכשווית למבוגרים
|תקליטי RCA UK
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי ליטל מיקס
קטגוריה:שירים באנגלית
קטגוריה:שירים שנכתבו על ידי MNEK
קטגוריה:שירים על מוזיקה
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת RCA רקורדס
פטרוספונדילוס

פטרוספונדילוס (שם מדעי: Pterospondylus; מילולית: "חוליה מכונפת") הוא סוג של דינוזאור תרופוד ממשפחת הצלופיזיים שהתקיים בתור הטריאס לפני 216 מיליון שנה בגרמניה הקדומה. לא כל החוקרים רואים בו סוג נפרד אלא טקסון מוטל בספק.

הסוג הוגדר בידי החוקר הגרמני אוטו יקל ב-1913 בהסתמך ממצאים מתצורת טרוסינגן של מספר חוליות גב בעלות קצוות דמויות-כנף (ומכאן שמו). אחרים רואים בשרידים אלה עצמות של דינוזאור קרוב - הפרוקומפסוגנתוס שחי בגרמניה באותו זמן. הסוג הכיל מין בודד - Pterospondylus trielbae, שמשמעותו: "trielbae " - טרי (קיצור של טריאסי), "Elba" - נהר אלבה.

מבנה החוליות מרמז שהיה קרוב לצלופיזיים, מראשוני הדינוזאורים הקיימים והוא היה כנראה צייד זריז באורך 2 מטרים.

==קישורים חיצוניים==

קטגוריה:צלופיזיים
קטגוריה:דינוזאורים שחיו בטריאס עליון באירופה
קטגוריה:טקסונים שנויים במחלוקת
The Journey

The Journey (בעברית: המסע) הוא המיני-אלבום הראשון של הזמרת-יוצרת האמריקאית ג'יימי לין ספירס. המיני-אלבום יצא לאור ב-27 במאי 2014, על ידי חברת התקליטים Sweet Jamie Musi.

==רשימת רצועות==

== מיקומי שיא ==

==קישורים חיצוניים==

==הערות שוליים==

קטגוריה:מיני-אלבומי בכורה מ-2014
קטגוריה:מיני-אלבומים באנגלית
קטגוריה:אלבומי קאנטרי פופ
פיסנוזאורוס

פיסנוזאורוס (שם מדעי: Pisanosaurus) הוא סוג של זוחל קדום שחי בטריאס העליון ומתוערך ללפני 228 עד 216.5 מיליון שנה מזמננו. הוא דומה בצורתו לדינוזאור, אך השתייך לקבוצה נפרדת - סילאזאוריים. הדינוזאור חי באמריקה הדרומית (חבל פטגוניה שבארגנטינה) והוא קרוי על שם החוקר הארגנטינאי ממוזיאון לה פלטה חואן ארנלדו פיסנאו (Juan Arnaldo Pisano) בסיומת "saurus" – זוחל/לטאה.
== מאפיינים ==
הזוחל הקדום דמה במראהו לדינוזאור והגיע לאורך של מטר אחד ומשקל של 2.27 עד 9.1 קילוגרם. ממבנה שיניו ולסתותיו הוא היה אוכל צמחים שנע על שתי רגליים או על בהונותיו. עם זאת חלק מהמפרקים ומפרק האגן היה בעל ציר נמוך והוא לא היה יכול להזדקף בקלות בדומה לדינוזאורים אמיתיים. כמה חוקרים כמו פול סרנו ראו בו כימרה שנוצרה ממספר דינוזאורים, בעוד אחרים ראו בו דינוזאור בעל אגן דמוי עוף הקרוב להיפסילופודוניים, לפברוזאוריים ולהטרודונטוזאוריים. בשנת 2017 מחקר של מבנה השלד העריך שהוא למעשה דמוי דינוזאורים, אך קרוב מאוד לראשוני הדינוזאורים האמיתיים.

המאובנים של היצור התגלו בתצורת איסצ'יגואלסטו , לא רחוק מאיסצ'יגואלסטו והפארק הלאומי טלמפאז'ה שבסן חואן, ארגנטינה, בו חי לצד ראשוני הדינוזאורים כמו ההררזאורוס או אאורפטור וכן מינים שונים של תראפסידים, ארכוזאורים כמו אטוזאורים ודמויי-תנינים טורפים כמו הזאורוסוכוס הענק וכן דמויי יונקים שונים.

ככל הנראה הזוחל הקדום נכחד בתחרות מול ארכוזאורים מפותחים יותר כמו הדינוזאורים או שלא עמד בשינויי אקלים קשים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סילאזאוריים
קטגוריה:בעלי חיים שחיו בטריאס עליון באמריקה הדרומית
סילאזאוריים

פיסנוזאורוס
סילאזאוריים (שם מדעי: Silesauridae) היא משפחה של זוחלים קדומים ארכוזאורים שהשתייכו לקבוצה דמויי דינוזאורים והיו מאבותיהם של הדינוזאורים האמיתיים. הם חיו רק בתור הטריאס מלפני 245 מיליון שנה עד ללפני 203 מיליון שנה. עם זאת המדענים חלוקים על סיווגם של סוגים שונים למשפחה. כמה חוקרים רואים בה קבוצה פרפילטיות שאולי הדינוזאורים השתלשלו ממנה.
== מאפיינים ==
ילסילאזאוריים היו בעלי גפיים ארוכות, לסתות רחבות ועמוד שדרה יציב והם יכלו להזדקף ולנוע היטב על היבשה, אותה הם חלקו עם ראשוני הדינוזאורים כמו ההררזאוריים ועם תנינאים קדמונים טורפים. הם מילאו גומחות שונות בעוד חלקם כמו Lewisuchus היו טורפים, אחרים כמו הפיסנוזאורוס וה-Kwanasaurus ניזונו בעיקר מצמחייה. אחרים היו אוכלי חרקים.

משפחה זו נכחדה עם סוף הטריאס, אולי כתוצאה מתחרות יתר עם זוחלים אחרים או עקב שינויי אקלים קשים.

==מיון==
**סוג Agnosphitys?
**סוג Asilisaurus
**סוג Ignotosaurus
**סוג Lewisuchus
**סוג פיסנוזאורוס (Pisanosaurus)?
**סוג Soumyasaurus
*קבוצה Sulcimentisauria
**סוג Diodorus
**סוג Eucoelophysis
**סוג Kwanasaurus
**סוג Lutungutali
**סוג Sacisaurus
**סוג Silesaurus
**סוג Technosaurus

==קישורים חיצוניים==

*
יחסי איטליה–הולנד

יחסי איטליה–הולנד הם יחסי החוץ בין הרפובליקה האיטלקית לממלכת הולנד.

== סקירה כללית ==
במהלך ימי הביניים היו שתי המדינות חלק מהאימפריה הפרנקית, ולאחר מכן חלק מהאימפריה הרומית הקדושה. בשנת 1951, לאחר מלחמת העולם השנייה, היו שתי המדינות מהחברות המייסדות של קהילת הפחם והפלדה האירופית. בשנת 1957 הן היו שותפות לייסוד הקהילה הכלכלית האירופית, אשר היוו את הבסיס להקמת האיחוד האירופי מאוחר יותר.

כיום, שתי המדינות הן חברות מלאות באיחוד האירופי, בארגון האמנה הצפון-אטלנטית ובארגון לשיתוף פעולה ולפיתוח כלכלי.

== נציגויות דיפלומטיות ==
* איטליה מחזיקה בהולנד שגרירות בהאג וקונסוליה כללית באמסטרדם.<ref></ref>
* הולנד מחזיקה באיטליה שגרירות ברומא, קונסוליה כללית במילאנו ו-14 קונסוליות של כבוד באנקונה, בארי, בולוניה, קליארי, קטניה, פירנצה, ג'נובה, ליבורנו, נאפולי, פלרמו, טריאסטה, טורינו, ונציה וורונה.

== קישורים חיצוניים ==

== הערות שוליים ==
Elated!

(בעברית: נרגש!) הוא המיני-אלבום השמיני של הזמרת-יוצרת אמריקאית בי מילר.<ref name=":0"></ref> האלבום יצא לאור ב-23 באוקטובר 2020, על ידי חברת התקליטים הוליווד רקורדס.<ref name=":0" />

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|23 באוקטובר 2020 
|תקליטור • הורדה דיגיטלית
|הוליווד רקורדס
|<ref></ref>
|}

==קישורים חיצוניים==

== הערות שוליים ==

קטגוריה:אלבומי בי מילר
קטגוריה:מיני-אלבומים מ-2020
קטגוריה:מיני-אלבומי חברת הוליווד רקורדס
פיקאיה

פיקאיה (שם מדעי: Pikaia) הוא סוג נכחד של בעל חיים ממערכת המיתרניים שאינו קרוב לאף מיתרן מודרני ולא היה חולייתן אמיתי או קשור לבעלי הגולגולת, אף שהיה בעל מאפיינים דומים.

היצור הקדום התגלה בפצלי ברג'ס שבהרי הרוקי הקנדיים, קולומביה הבריטית והוא תואר ב-1911 בידי הפלאונטולוג האמריקאי צ'ארלס דוליטל וולקוט. את שמו קיבל על שם פסגת פיקה שבפארק הלאומי באנף וידועים מעל 13 מאובנים שלו, כך שהיה נפוץ במשך הקמבריון בו חי, כחלק מהתופעה המכונה הפיצוץ הקמבריוני. במקור הוא לא נחשב למיתרן אלא לבן לקבוצת התולעים הרב-זיפיות.

==תיאור==
יצור מוזר זה היה אחד המיתרניים הקדומים ביותר הידועים והוא אינו קרוב לקבוצות המוכרות כיום, אך הזכיר מעט את האזמלוניים וייתכן שהיה יכול לשחות בתנועת פיתול בדומה לצלופח או למיקסיניים. אורכו הגיע ל-38 מילימטרים בהתבסס על המאובנים בהם השתמר.

החוקר האנגלי סיימון קונווי מוריס חקר את ממצאי הפיקאיה ומצא בו מיתר גב, סימן היכר הקיים רק אצל מיתרניים. עם זאת הוא היה חסר כל מערכת של מיתרן מודרני. היצור הקדום משויך למשפחה עצמאית - Pikaiidae שהיא מהעתיקות שבמיתרניים.

לא ברור איך חי ואיך ניזון וייתכן שהיה אוכל פלנקטון בדומה למספר תולעים או שתפס טרף שנע סביבו. גופו היה חלול וערום והוא כנראה נע בעזרת התפתלויות במים כנגד הזרם. צאצאיו פיתחו שרירי סנפירים וזימים והפכו לחולייתנים הקדומים ביותר.

==גלריה==
<gallery>
Pikaia gracilens - MUSE.jpg
Pikaia BW.jpg
Burgess scale.png|פיקאיה (בצהוב) בהשוואה לאדם
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מיתרניים פרהיסטוריים
קטגוריה:בעלי חיים שחיו בקמבריון באמריקה הצפונית
קטגוריה:מאובני טקסונים שתוארו ב-1911
עונת 2013/2014 בליגה הבלקנית בכדורסל

עונת 2013/2014 בליגה הבלקנית בכדורסל (BIBL) הייתה העונה ה-6 של תחרות אירופית זו לקבוצות כדורסל.

המשחק הראשון במסגרת שלב הבתים התקיים ב-15 באוקטובר 2013 והגמר נערך ב-27 באפריל 2014. בתחרות השתתפו 9 קבוצות, 2 מבולגריה, 2 מקוסובו, 2 מצפון מקדוניה, 1 ממונטנגרו, 1 מרומניה ו-1 מישראל. לראשונה השתתפו בליגה קבוצות מקוסובו, בעקבות כך פרשה סרביה מהתחרות.

== מתכונת התחרות ==
לעונה זו נרשמו למפעל כ-9 קבוצות ששובצו לבית יחיד בסגנון ליגה.
הקבוצות שיחקו במתכונת של שני סבבים, בית וחוץ נגד כל אחת מקבוצות הבית, בסך הכל כ-16 משחקים, כאשר 2 הראשונות העפילו באופן ישיר לפינל פור, והקבוצות במקומות 3-6 לשלב השני.

הקבוצות שהעפילו לשלב השני, שיחקו צמד משחקים נגד יריבה בודדת בשיטת הצלבה, מקום 3 נגד 6 ומקום 4 נגד 5. צמד המנצחות בסיכום המשחקים העפילו לפיינל פור אחת נגד השנייה ובמקביל, חצי הגמר השני שוחק בין שתי הקבוצות שסיימו ראשונות בשלב הבית הראשון.

לבסקי סופיה זכתה באליפות הליגה בפעם השנייה.
==שלב הבתים הראשון==
===בית א'===
{| class=wikitable style="text-align:right"
!width=15|
!width=180|קבוצה
!width=20|משחקים
!width=20|ניצחונות
!width=20|הפסדים
!width=20|סלי זכות
!width=20|סלי חובה
!width=20|הפרש
!width=20|נקודות
|- style="background: #ccffcc;"
| 1. || הפועל גלבוע גליל
| 16 || 12 || 4 || 1283|| 1164|| 119+ || 28
|- style="background: #ccffcc;"
| 2. || סיגל פרישטינה
| 16 || 11 || 5 || 1248|| 1193|| 55+ || 27
|- style="background: #cFffFc;"
| 3. || לבסקי סופיה
| 16 || 10|| 6|| 1300|| 1279|| 21+ || 26
|- style="background: #cFffFc;"
| 4. || בלקן בוטבגרד
| 16 || 9 || 7 ||1314|| 1268|| 46+ || 25
|- style="background: #cFffFc;"
| 5. || תאודו טיווט
| 16 || 7|| 9||1246|| 1265|| 29- || 23
|- style="background: #cFffFc;"
| 6. || קומאנובו 2009
| 16 || 6|| 10||1276|| 1342|| 66- || 22
|-
| 7. || קייבי פיה
| 16 || 6|| 10||1132|| 1160|| 28- || 22
|-
| 8. || מוניצ'יפל קראיובה
| 16 || 6 || 10||1212|| 1279|| 67- || 22
|-
| 9. || קוז'וב גבגליה
| 16 || 5|| 11||1196|| 1247|| 51- || 21

|}

==שלב ההצלבה==
בשלב המנצחת נקבעה על פי מספר הנק' בסיכום צמד המשחקים, במשחק הראשון במקרה של תוצאת תיקו בתום הזמן החוקי לא התקיימה הארכה.
{| class=wikitable style="text-align:right"
!width=15|
!width=180|קבוצה
!width=20|משחק 1
!width=20|משחק 2
!width=20|סיכום
|-
| 1. || קומאנובו 2009
| 74|| 86 || | 160
|- style="background: #ccffcc;"
| 2. || לבסקי סופיה
| 74 || 95 || |169
|-
|}
{| class=wikitable style="text-align:right"
!width=15|
!width=180|קבוצה
!width=20|משחק 1
!width=20|משחק 2
!width=20|סיכום
|-
| 1. || תאודו טיווט
| 71|| 58 || | 129
|- style="background: #ccffcc;"
| 2. || בלקן בוטבגרד
| 75 || 66 || |141
|-
|}
===פיינל פור===

==הערות שוליים==

קטגוריה:תחרויות כדורסל באירופה
קטגוריה:תחרויות כדורסל ב-2013
קטגוריה:תחרויות כדורסל ב-2014
קטגוריה:עונות בליגה הבלקנית בכדורסל
Boys Like You

Boys Like You (בעברית: בנים כמוך) הוא סינגל שהוקלט על ידי המוזיקאי האמריקאי וו איז פנסי, ביחד עם הזמרת-יוצרת האמריקאית מייגן טריינור והזמרת אריאנה גרנדה.<ref name=":0"></ref> השיר יצא לאור ב-23 בנובמבר 2015, על ידי חברת התקליטים ריפבליק רקורדס, כסינגל שלא מתוך אלבום.<ref name=":0" />

השיר הגיע למקום ה-18 במצעד השירים מתחת להוט 100.<ref name=":1"></ref>

== רקע וכתיבה ==
השיר נכתב על ידי ג'ייק האגוד, ג'יי. אר. רותם, ג'ייסון גאנט ובוב דיפיירו והופק על ידי ג'יי. אר. רותם.<ref></ref> ג'ייק האגוד הכיר את טריינור בנאשוויל כשהייתה בת 19 והשניים היו כותבי שירים.<ref></ref> בשנת 2015 הוא חתם על חוזה הקלטות עם ביג משין רקורדס והוציא את הסינגל "Goodbye" ובהמשך את שיתוף הפעולה עם טריינור וגרנדה.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.<ref name=":0" />

== הצלחה מסחרית ==
השיר זכה להצלחה מסחרית מתונה ברחבי העולם. בשבוע בכורתו, הצליח להגיע למקום ה-18 במצעד השירים מתחת להוט 100,<ref name=":1" /> תוך שדורג במקום ה-26 במצעד השירים שבניו זילנד.<ref name=":2" /> במצעד השירים שבפולין זכה להצלחה מתונה גם כן, כאשר הגיע למקום ה-47 בלבד.<ref></ref>

איגוד תעשיית ההקלטות הניו זילנדי העניק לשיר את תואר הזהב, על מכירות של למעלה מ-7,5000 עותקים במדינה.<ref name=":2" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ניו זילנד (RMNZ)<ref name=":2"></ref>
|זהב
|7,500
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|23 בנובמבר 2015
|הזרמת מוזיקה • הורדה דיגיטלית
| rowspan="2" |ריפבליק
|<ref></ref>
|-
!ארצות הברית
|1 בדצמבר 2015
|רדיו להיטים עכשוויים
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי מייגן טריינור
קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי ג'יי. אר. רותם
קטגוריה:שירים שהופקו על ידי ג'יי. אר. רותם
קטגוריה:וידאו קליפים מונפשים
קטגוריה:שירי להט"ב
קטגוריה:סינגלים בהוצאת ריפבליק רקורדס